Ástæða þess að Arion banki sendi út viðkomandi fréttatilkynningu er sú að Arion banki rekur sjóðinn og hann er til húsa í höfuðstöðvum bankans í Borgartúni . Hjá Arion banka eru fastir vextir til þriggja ára á óverðtryggðum lánum 7,15 prósent , breytilegir verðtryggðir vextir eru 4,15 prósent og lántökugjaldið er eitt prósent . Allt eru þetta mun lakari kjör en Frjálsi býður . Hjá Arion banka er þó hægt að taka lán fyrir allt að 80 prósent af kaupvirði á meðan að ofangreind kjör Frjálsa miða við 65 prósent hámarksveðsetningarhlutfall . Auglýsing Það er því spurning hvað starfsmenn Arion banka í útibúinu við Höfða gera þegar viðskiptavinur bankans sem borgar í Frjálsa lífeyrissjóðinn kemur í útibú bankans á Höfða til að sækja sér húsnæðislán . Leiðbeina þeir honum að taka húsnæðislán hjá Arion banka eða munu þeir beina honum í mun hagstæðari lánin sem Frjálsi lífeyrissjóðurinn býður og afgreidd eru á nákvæmlega sama stað ? Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .